આ ઘટના બેંગ્લોરની છે. બેંગ્લોરના શ્રીરામપુરામાં રહેતી લેડિયા (26) અલી અસગર રોડ પરની એક પ્રાઇવેટ હોસ્પિટલમાં નર્સ તરીકે કામ કરે છે. એ હોસ્પિટલની નજીક જ દુકાન ચલાવતા જયકુમાર સાથે લેડિયાને પ્રેમ સંબંધ હતો. પાંચ વર્ષ પહેલા જ્યારે લેડિયા જયકુમારની દુકાને ખરીદી કરવા ગઇ હતી, ત્યારે આ બંન્ને પહેલીવાર મળ્યા હતા અને ધીરે-ધીરે એકબીજાને ડેટ કરવા લાગ્યા હતા. જયકુમાર લેડિયા સાથે લગ્ન કરવા તૈયાર હતો, પરંતુ લેડિયાનું કહેવું હતું કે તે એના ધર્મમાં (ઇસાઇ ધર્મ) આવી જાય. લેડિયા જયકુમાર પર ઇસાઇ ધર્મ અંગીકાર કરવા માટે દબાણ કરતી હતી, જે માટે જયકુમાર માન્યો નહીં. આ મુદ્દે જ બંન્ને વચ્ચે લડાઇ થઇ અને જયકુમારે લેડિયા સાથે વાતચીત કરવાનું બંધ કરી દીધું.